《立春前一日横岭铺见梅戏折一首》
明代·朱应登

不羡惊凡目，宁辞涧壑滨。古枝横卧水，香雪远寻人。

冒腊垂垂发，迎春故故新。径须愁遽别，邂逅且相亲。

作者简介：（1477—1526）扬州府宝应人，字升之，号凌溪。弘治十二年进士，除南京户部主事，历官陕西提学副使、云南参政。为人爽直，恃才傲物。诗宗盛唐，格调高古，与李梦阳、何景明并称十才子。有《凌溪集》。